פינלנד באירוויזיון 2024

**[[פינלנד באירוויזיון|פינלנד]] השתתפה ב[[אירוויזיון 2024]]** עם השיר "" בביצוע הצמד המוזיקלי טמו קייסטרי, הידוע בשם הבמה Windows95man, והנרי פיספנן. תאגיד השידור הפיני, Yle, הפיק את הקדם המסורתי, *Uuden Musiikin Kilpailu 2024*, על מנת לבחור את שיר המדינה לאירוויזיון.

סלובניה הוגרלה להתחרות בחצי הגמר הראשון של תחרות האירוויזיון, שהתקיים ב-7 במאי. לאחר מכן שובצה כמדינה העשירית בסדר ההופעות של המשדר. בסיום המופע נמנתה סלובניה בין עשר המדינות המעפילות לגמר. במופע הגמר, בתום הקראת הניקוד שהעניקו צוותי השופטים, דורג השיר הפיני במקום ה-24 עם שבע נקודות. בהצבעת הקהל הוא דורג במקום ה-15 עם 31 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום ה-19 עם 38 נקודות.

## רקע

קדם לאירוויזיון 2024 פינלנד השתתפה בתחרות חמישים ושש פעמים מאז הצטרפותה בשנת 1961. המיקום הגבוה ביותר אליו הגיעה נרשם בשנת 2006, כש-"Hard Rock Hallelujah" בביצוע לורדי הגיע למקום הראשון. מאז שנת 2004, כשאיגוד השידור האירופי הקים את שלב חצי הגמר, הצליחה פינלנד להעפיל לגמר תשע פעמים. את אירוויזיון 2023 סיים הנציג הפיני קרייה במקום השני עם השיר "Cha Cha Cha" לאחר שצבר 526 נקודות בערב הגמר.

תאגיד השידור הפיני, Yle, אחראי על תהליך בחירת השיר הפיני לאירוויזיון. בין השנים 1961–2011 הופקה תחרות קדם בשם *Suomen euroviisukarsinta*. עם זאת, בשנת 2012 בחר התאגיד לחדש את הפורמט, ולקרוא לו *Uuden Musiikin Kilpailu* (UMK). ב-14 במאי 2023 אישר Yle את השתתפותו באירוויזיון 2024 וכי שיטת הבחירה תישאר על כנה.

## לפני האירוויזיון
### Uuden Musiikin Kilpailu 2024
"Uuden Musiikin Kilpailu 2024" (או בקיצור: "UMK 2024") הייתה המהדורה השלוש-עשרה של התחרות, המשמשת כקדם הלאומי של פינלנד לאירוויזיון. התחרות כללה מופע גמר אחד, שהתקיים ב-10 בפברואר 2024 בארנת נוקיה שבעיר טמפרה, והונחתה על ידי פילבי המלאיינן, בנימין ווייווי פומפאנן.

מופע הגמר של UMK שודר בערוץ Yle TV1 עם פרשנות במספר שפות: בפינית מפי מיקו סילבנוינן, בשוודית על ידי אווה פרנץ ויוהאן לינדרוס, באנגלית מפי יאקו אולאנדר-טוריה, ברוסית מפי לבן טבאלטוודזה, באוקראינית על ידי גלינה סרגייבה, בשפת הסימנים הפינית על ידי מיגל פלטומה וסילווה בלייטי, בשפת הסימנים השוודית מאת רובין הנינן, בסאמית צפונית מאת מלינדה טמלה ובסאמית אינארית מפי הלי הואובינן. כמו כן, התחרות שודרה באתר האינטרנט Yle Areena ובתחנות הרדיו YleX, Yle Radio Suomi ו-Yle X3M, אשר כללה גם פרשנות בשוודית. מחוץ לפינלנד התחרות שודרה בספרד, בהולנד ובאסטוניה.

#### המשתתפים
תקופת ההגשה לשירים נפתחה על ידי תאגיד השידור Yle, והתקיימה בין 21 ל-24 באוגוסט 2023. על פי תנאי הסף להשתתפות, לפחות אחד מן הכותבים והזמר/ים הראשיים של השיר היה חייב להיות אזרח פינלנד או תושב קבע במדינה.

מתוך 419 שירים שהוגשו, נבחרו שבעה שירים לתחרות על ידי פאנל מקצועי שמנה תשעה מומחים מטעם Yle. חברי הפאנל כללו את טפיו האקאנן (ראש מחלקת המוזיקה של YleX), איאיה פורתינן (מורה לפיתוח קול באקדמיה ע"ש סיבליוס), אמי בוריאר (ראש מחלקת המוזיקה של Yle X3M ו-Yle Vega), אנסי אוטיו (מפיק UMK), יוהאן לינדרוס (ראש מחלקת המוזיקה של Yle Radio Suomi), יוסי מנטיוסארי (ראש מחלקת המוזיקה ב-Nelonen Media), יוחה-מאטי ולטונן (במאי UMK), קטרי נורלין (עורכת מוזיקה ב-YleX) וסאמולי ואנאנן (עורך בחברת ספוטיפיי פינלנד).

השירים המשתתפים נחשפו ב-10 בינואר 2024, והקליפים הנלווים אליהם פורסמו בין התאריכים 11 ל-19 בינואר באותה שנה.

כל אמן נדרש לשלוח סקיצה של השיר איתו יתחרה. לפחות אחד מהכותבים והזמר (אם מדובר בלהקה אז הסולן) נדרשו להחזיק באזרחות פינית. בסך הכול התקבלו 419 שירים שונים. מתוכם נבחרו על ידי פאנל שופטים בהובלתו של טאפיו האקאנו שבעה שירים בלבד. האמנים הצטרכו לשלוח גרסאות סופיות לשיריהם עד ל-20 באוקטובר. זהותם נחשפה ב-10 בינואר 2024, ושבעת השירים יצאו לאור במהלך השבוע בין 11–19 בינואר 2024 בקצב של שיר אחד לכל יום.

#### הגמר
ממוזער|בימת ה-''Uuden Musiikin Kilpailu 2024'' באצטדיון נוקיה.
הגמר של תחרות "Uuden Musiikin Kilpailu 2024" התקיים ב-10 בפברואר 2024, וכלל שבעה שירים שהתחרו על הזכות לייצג את פינלנד באירוויזיון. הזוכה בתחרות היה "" בביצועו של Windows95man בהשתתפות הנרי פיספנן. הזכייה נקבעה באמצעות שילוב של הצבעות הקהל (75%) וניקוד שניתן על ידי שבע ועדות שיפוט בינלאומיות (25%) מהמדינות ארמניה, לוקסמבורג, סלובניה, ספרד, שוודיה, אוקראינה והממלכה המאוחדת. הקהל היה יכול להעניק סך של 882 נקודות, בעוד שוועדות השיפוט חלקו 294 נקודות. כל ועדת שיפוט העניקה את דירוגיה במתכונת של 2, 4, 6, 8, 10 ו-12 נקודות לששת השירים שאהבו ביותר. ההצבעה הציבורית התבססה על אחוז ההצבעות שקיבל כל שיר מתוך כלל ההצבעות, כאשר השקלול חושב בהתאם: לדוגמה, שיר שקיבל 10% מהקולות קיבל 88 נקודות (10% מתוך 882, מעוגל למספר השלם הקרוב). במהלך התוכנית נרשמו בסך הכול 231,968 הצבעות. עם זאת, לא פורסמו נתונים מדויקים בנוגע להצבעות דרך האפליקציה, בשל קריסת אפליקציית Yle בזמן ההצבעה.

מלבד השירים המתחרים, כלל המופע גם הופעות נוספות: הוא נפתח עם הופעה של הלהקה קומה בביצוע השיר "Ylivoimainen", ולאחר מכן עלה המנחה בנימין עם ביצוע לשירו "Hoida mut". במופעי הביניים השתתפו המנחה פילבי המלאיינן עם השיר "Mon chéri", הזמרת קטרי הלנה שביצעה את שירה מייצג פינלנד באירוויזיון 1979 "Katson sineen taivaan", והזמר קרייה שביצע את שירו "Ruoska" יחד עם אריקה ויקמן, וכן את שירו מייצג  באירוויזיון 2023, "Cha Cha Cha".

### קידום
במסגרת קידום השתתפותו בתחרות, הופיעו Windows95man ופיספנן במספר אירועי אירוויזיון ברחבי אירופה: ב-30 במרץ 2024 הופיע באירוע PrePartyES במדריד, ב-7 באפריל במסיבת האירוויזיון בלונדון, ב-13 באפריל באירוע Eurovision in Concert באמסטרדם, ב-14 באפריל במסיבת האירוויזיון הנורדית בסטוקהולם וב-4 במאי במסיבת האירוויזיון בקופנהגן. בנוסף, הם הופיעו בכפר האירוויזיון במאלמה ב-9 במאי 2024.

בנוסף, ארגן תאגיד השידור Yle פעילות קידום מיוחדת בדמות "חיפוש ביצי פסחא" בשלוש ערים באירופה: מאלמה, מדריד ולונדון. הפעילות התקיימה בתאריכים 26 במרץ, 30 במרץ ו-5 באפריל 2024 בהתאמה, ובמסגרתה הוחבאו ביצי פסחא שניתן היה למצוא. כל מאתר זכה בזוג כרטיסים לחזרות הגנרליות של חצי הגמר הראשון, בו התמודדו Windows95man ופיספנן.

### קריאות להחרמת ישראל מהתחרות
השתתפותה של ישראל באירוויזיון 2024, על-אף מלחמת חרבות ברזל והמשבר ההומניטרי ברצועת עזה שנגרם בעקבותיה, עוררה מחלוקת בפינלנד ובמדינות נוספות, והובילה לקריאות רבות להחרמת ישראל מן התחרות. בסוף חודש דצמבר 2023 הצהיר תאגיד השידור הפיני Yle כי הוא "עוקב מקרוב אחר המצב ב" ומקיים דיונים בנושא עם איגוד השידור האירופי (EBU) וכן עם גופי שידור במדינות נורדיות נוספות, בנוגע להשתתפותה של ישראל בתחרות הקרובה. בהמשך לכך, חתמו כ-1,500 אמנים על עצומה שקראה ל-Yle לפרוש מהתחרות או להפעיל לחץ על ה-EBU במטרה להביא להדחת ישראל ממנה. המנהל האמנותי של Yle, וילי וילן, הבהיר כי בשלב זה אין בכוונתו להתנגד להשתתפותה של ישראל.

מתמודד הקדם הפיני לאירוויזיון 2024, יסה מרקין, הודיע בפומבי כי יסרב להשתתף בתחרות אם יזכה ב-UMK. מתמודדים נוספים, ובהם סיני סבוטז', שרה סיפולה וסקסמאן, הביעו גם הם ספקות באשר להשתתפותם במקרה של ניצחון, כאשר סבוטז' אף טענה מפורשות כי לישראל אין מקום באירוויזיון השנה. מפיק התחרות הפינית, אנסי אוטיו, הדגיש כי התבטאויות אלה אינן צפויות להשפיע על מעמדם של האמנים המתחרים, וציין כי Yle נערך לאפשרות בה יזכה משתתף שיוותר על ייצוג פינלנד, והכין מבעוד מועד תוכנית חלופית. הצמד הזוכה בתחרות, Windows95man והנרי פיספנן, הביעו קודם התחרות נכונות להשתתף באירוויזיון לצד הסתייגות מהשתתפותה של ישראל. לאחר ניצחונם, ציינו כי הם עדיין שוקלים את החלטתם, אולם לבסוף אושר באופן רשמי כי ייצגו את פינלנד באירוויזיון 2024.

## באירוויזיון
[ממוזער|250px|[קרייה, נציג פינלנד באירוויזיון 2023, שדורג במקום השני, נבחר להופיע בגלויה של המדינה לאירוויזיון 2024. אליו הצטרף בסרטון הצמד קטקט, שייצג את המדינה באירוויזיון 1994, ודורג במקום ה-22.]]
פינלנד שובצה לחלקו השני של חצי הגמר הראשון, שהתקיים ב-7 במאי. לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. פינלנד הופיעה עשירית, אחרי סלובניה ולפני מולדובה.

לקראת התחרות, הפיק תאגיד השידור הפיני Yle את המופע *Viisukupla – Eurovisionsbubblan*. התוכנית, שהונחתה על ידי קטרי נורלין ומרטה וסטרלונד, כללה שני פרקים ששודרו בערוץ Yle TV1 ובפלטפורמת Yle Areena ב-28 באפריל וב-5 במאי 2024. במסגרת התוכנית השתתף פאנל שכלל את העיתונאים אווה פרנץ ומיקו סילבנוינן, לצד אמנים אורחים שונים. הפאנל דן בשירי התחרות, העריך את הביצועים, ולבסוף בחר ביצירה החביבה עליו, "" בביצוע הצמד 5מינוסט ופולופ האסטונים. בנוסף, כחלק מלוח השידורים הייעודי לאירוויזיון, Yle שיתף פעולה עם RÚV האיסלנדי, תאגיד השידור השוודי, ARD הגרמני, BBC הבריטי, ČT הצ'כי, ERR האסטוני, פראנס טלוויזיון, NRK הנורווגי ו-DR הדני בשידור התוכנית *ABBA – Against the Odds* לרגל יום השנה החמישים לניצחון הראשון של שוודיה באירוויזיון: "Waterloo" של אבבא.

בפינלנד, כל שלושת מופעי התחרות שודרו בערוץ Yle TV1, בליווי פרשנות בפינית מאת מיקו סילבנוינן ובשוודית על ידי אווה פרנץ ויוהאן לינדרוס. השידור היה זמין גם בפלטפורמת Yle Areena המקוונת, וכלל אפשרויות פרשנות נוספות בסאמית אינארית (מאת הלי הואובינן), סאמית צפונית (מאת אסלאק פלטו), וברוסית (בחצי הגמר הראשון ובגמר בלבד, מפי לבן טבאלטוודזה). המופעים שודרו גם בתחנות הרדיו Yle Radio Suomi (עם פרשנות בפינית מאת טוני לאקסונן וסנה פירקליינן) וב-Yle X3M (עם פרשנות בשוודית מאת פרנץ ולינדרוס). בנוסף, שידר תאגיד Yle את השידור של TV1 גם בשוודיה, דרך ערוץ TV Finland.

ה"גלויות" הן קטעי וידאו קצרים בני 40 שניות, שמוקרנים במהלך שידור הטלוויזיה ותכליתם לאפשר מעבר חלק ככל הניתן בין שיר לשיר בעיצובה השונה של הבמה. לקראת אירוויזיון 2024 הוחלט כי נושא ה"גלויות" השנתי יהיה שני שירי עבר מכל מדינה. לאחר הקרנת שני השירים הנבחרים הוצג וידאו קצר על הנציג העכשווי של אותה המדינה, שצולם על ידו במצב סלפי. פינלנד בחרה להציג את קטקט, נציגות פינלנד לאירוויזיון 1994, שדורגו במקום ה-22, ואת קרייה, נציג המדינה לאירוויזיון 2023, שדורג במקום השני.

### חצי גמר
טמו קייסטרי והנרי פיספנן לקחו חלק בחזרות טכניות ב-28 באפריל וב-1 במאי, ולאחר מכן בעוד שלוש חזרות גנרליות ב-6 וב-7 במאי.

בביצועם לשיר "No Rules" הם לוו על ידי הרקדנים ג'סמיר וסנדר וג'סי וייננס (האחרון היה רקדן עבור פינלנד בשנה הקודמת). ההופעה של פינלנד באירוויזיון 2024 נשענה על קונספט הבימוי שנחשף בגמר הלאומי UMK. הביצוע כלל את הביצה הענקית בצבע ג'ינס מתכתי, ממנה מגיח הזמר בתחילת ההופעה, אלמנט בולט שכבר הפך לסמל המסחרי של המופע. הבמה עוצבה באופן דומה לזו של הקדם הפיני, אך נוספו לה מסכי לד המציגים רקע מעונן. האפקטים כוללים זיקוקים ידניים שמשתלבים במהלך השיר, וממשיכים את הקו האנרגטי והפרובוקטיבי של הביצוע. לאורך ההופעה לובש Windows95man תחתוני בצבע גוף.

בסיום הערב הוכרזה פינלנד כאחת מעשר המדינות שהעפילו לשלב הגמר. מאוחר יותר, התברר כי פינלנד הגיעה למקום השביעי עם 59 נקודות.

### גמר
ממוזער|250px|קייסטרי ופיספנן בחזרות לגמר אירוויזיון 2024.
ממוזער|250px|קייסטרי בחזרות לגמר אירוויזיון 2024.
ממוזער|250px|קייסטרי ופיספנן בחזרות לגמר אירוויזיון 2024.
ממוזער|250px|קייסטרי בחזרות לגמר אירוויזיון 2024.
ממוזער|250px|קייסטרי בחזרות לגמר אירוויזיון 2024.
ממוזער|250px|פינלנד בחזרות לגמר אירוויזיון 2024.
ממוזער|250px|פינלנד בחזרות לגמר אירוויזיון 2024.
ממוזער|250px|פינלנד בחזרות לגמר אירוויזיון 2024.
ממוזער|250px|פינלנד בחזרות לגמר אירוויזיון 2024.
זמן קצר לאחר שידור חצי הגמר הראשון, נערכה מסיבת עיתונאים בהשתתפות נציגי המדינות שהעפילו לשלב הגמר. באותו הערב נערכה הגרלת הקצאה שקבעה באיזו מחצית תופיע כל מדינה בגמר. מעבר לשתי האפשרויות הרגילות הוסיף איגוד השידור האירופי אפשרות שלישית, שהיא בחירת ההפקה. מדינה שתוגרל ל"בחירת ההפקה" תשתבץ בהתאם להחלטת הנהלת האירוע. פינלנד הוגרלה להופיע במחצית השנייה. ב-10 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. פינלנד שובצה כהופעה ה-17, אחרי סרביה ולפני פורטוגל.

לקראת המופע, השתתפו קייסטרי ופיספנן בחזרות הגנרליות למופע הגמר, ב-10 וב-11 במאי, כולל גמר חבר השופטים, שבו דירגו השופטים המקצועיים את כל השירים. פינלנד הגיעה למקום ה-19 עם 38 נקודות; 7 נקודות מהשופטים, ו-31 נקודות מהקהל.

### הצבעה
במהלך שלושת מופעי התחרות העניקה כל מדינה שני סטים של הצבעה – אחד על ידי הקהל ואחד על ידי חבר השופטים המקצועי – כאשר טווח הניקוד נע בין 1–8, 10 ו-12 נקודות. בחצאי הגמר התבססה ההצבעה על קולות הקהל בלבד. חבר השיפוט הפיני כלל את סאני קורקיסואו, מיקו נימלה, קייסה רנקו, פקה רוסקה ומרקוס שיוסטרם. בחצי הגמר הראשון דורגה פינלנד במקום השביעי עם 59 נקודות, מיקום שהקנה לה את ההעפלה הרביעית ברציפות לשלב הגמר. במופע הגמר סיימה פינלנד במקום ה-19 עם 38 נקודות. במהלך ההצבעות, העניקה פינלנד את מלוא הנקודות ל בשלב חצי הגמר, ובשלב הגמר העניקה 12 נקודות ל (בהצבעת השופטים) ול (בהצבעת הקהל).

תאגיד השידור הפיני Yle מינה תחילה את הזמר קרייה, נציג  באירוויזיון 2023, לשמש כדובר ולהכריז על תוצאות הצבעת חבר השופטים הפיני בגמר. עם זאת, הוא פרש מהתפקיד לפני המופע, בטענה כי "הענקת הניקוד הערב אינה מרגישה נכונה". את תפקיד הדובר מילא לבסוף טוני לאקסונן.

#### נקודות שהוענקו לפינלנד
##### חצי הגמר

##### גמר

#### נקודות שהוענקו על ידי פינלנד
##### חצי הגמר

###### תוצאות הצבעה מפורטות
החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם.

##### גמר

###### תוצאות הצבעה מפורטות
צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן.

## קישורים חיצוניים

## ביאורים

## הערות שוליים

קטגוריה:פינלנד באירוויזיון
קטגוריה:מדינות באירוויזיון 2024